Десант при Ряхово
Десантът при Ряхово (в западни и румънски източници: офанзива Фламънда) е безуспешен опит на румънски войски да установят предмостие на българския бряг на Дунав между Русе и Тутракан, предприет в началото на октомври 1916 година, по време на Първата световна война. Ликвидирането на десанта пресича руско-румънската контраофанзива в Добруджа и способства за победата на Централните сили при Кубадин.